அ.தி.மு.க. அணிகள் இணைப்பு மற்றும் அமைச்சரவை விரிவாக்கம் உள்ளிட்ட விவகாரங்கள் எழுந்துள்ள நிலையில், ஆளுநர் வித்யாசாகர் ராவ் சென்னை வந்துள்ளார். மகாராஷ்ட்ரா மாநில ஆளுநராகப் பொறுப்பு வகிக்கும் வித்யாசாகர் ராவ், தமிழக அரசியல் சூழலைக் கருத்தில்கொண்டு, மும்பை நிகழ்ச்சிகள் அனைத்தையும் ரத்துசெய்துவிட்டு சென்னை வந்தார். அ.தி.மு.க. பொதுச்செயலாளர் பொறுப்பிலிருந்து சசிகலாவை நீக்கி அறிவிப்பு வெளியிட்ட பின்னரே, தலைமைக் கழகத்துக்கு வந்து இணைப்புகுறித்துப் பேச முடியும் என்று ஓ.பன்னீர்செல்வம் தரப்பில் நிபந்தனை விதிக்கப்பட்டது. இந்த நிபந்தனையால், அணிகள் இணைப்பில் காலதாமதம் ஏற்பட்டுள்ளது.